หุ้นใหญ่หนุน SET ปิดบวก 2 จุด แนะจับตาบจ.ประกาศงบต่อ
หุ้นใหญ่หนุน SET ปิดบวก 2 จุด แนะจับตาบจ.ประกาศงบต่อ โดยดัชนีปิดตลาดวันนี้ ที่ระดับ 1,665.27 จุด บวก 1.71 จุด หรือ 0.10% มูลค่าการซื้อขาย 5.26 หมื่นล้านบาท
27 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,665.27 จุด บวก 1.71 จุด หรือ 0.10% มูลค่าการซื้อขาย 5.26 หมื่นล้านบาท
10 หุ้นดันดัชนีวันนี้

ด้าน นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต เปิดเผยว่า ตลาดหุ้นไทยวันนี้แกว่งแคบ คล้ายตลาดหุ้นในภูมิภาคเอเชียที่แกว่งแคบราว 1% ซึ่งมองเป็นลักษณะของการพักตัว แต่ทิศทางตลาดฯยังเป็นขาขึ้น โดยนักลงทุนก็เล่นหุ้นเป็นรายตัว เก็งกำไรตามผลประกอบการของบริษัทจดทะเบียน และปันผล
ทั้งนี้ ปัจจัยที่ยังต้องติดตามเป็นเรื่องอังกฤษถอนตัวออกจากสหภาพยุโรป (Brexit) หลังจากที่ นางเทเรซา เมย์ นายกรัฐมนตรีอังกฤษ ได้เปิดเผยว่า รัฐสภาอังกฤษมีโอกาสที่จะเลื่อน Brexit ออกไป และติดตามการเจรจาการค้า ซึ่งประธานาธิบดีโดนัลด์ ทรัมป์ แห่งสหรัฐฯ จะพบปะพูดคุยกันกับประธานาธิบดีสี จิ้นผิง แห่งจีน ในช่วงปลายเดือนมีนาคม ส่วนบ้านเราก็ติดตามการทยอยประกาศผลประกอบการของบริษัทจดทะเบียนต่อไป
สำหรับแนวโน้มการลงทุนในวันพรุ่งนี้ (28 ก.พ.) นายอดิศักดิ์ กล่าวว่า ตลาดฯอาจจะมีการพักตัวบ้างในระหว่างทาง แต่ทิศทางโดยรวมยังไปได้อยู่ พร้อมให้กรอบการแกว่งไว้ที่ 1,656-1,680 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
CPALL มูลค่าการซื้อขาย 2,991.90 ล้านบาท ปิดที่ 78.50 บาท ลดลง 1.50 บาท
IVL มูลค่าการซื้อขาย 2,947.18 ล้านบาท ปิดที่ 52.25 บาท เพิ่มขึ้น 3 บาท
PTTGC  มูลค่าการซื้อขาย 2,455.54 ล้านบาท ปิดที่ 72.75 บาท ลดลง 0.50 บาท
PTT มูลค่าการซื้อขาย 1,799.67 ล้านบาท ปิดที่ 49.25 บาท เพิ่มขึ้น 0.25 บาท
TMB มูลค่าการซื้อขาย 1,755.36 ล้านบาท ปิดที่ 2.32 บาท เพิ่มขึ้น 0.04 บาท
 
ตลาดหุ้นเอเชีย
